CONSILIUL LOCAL AL MUNICIPIULUI


      S I G H I Ş O A R A

H O T A R A R E A   NR. 128






            din 28 iulie 2011

PRIVIND APROBAREA REGULAMENTULUI DE PARCARE, ACCES SI TRAFIC IN CETATEA MEDIEVALA SIGHISOARA - ZONA PROTEJATA CU VALOARE MONDIALA


Consiliul Local al Municipiului Sighisoara;


Având în vedere expunerea de motive a Primarului municipiului cu propunerea de aprobare a Regulamentului de parcare, acces şi trafic în Cetatea medievală Sighişoara – zonă protejată cu valoare mondială ;


Având in vedere prevederile Planului Urbanistic General al municipiului;


Având in vedere dezbaterile publice desfasurate in data de 16.04.2010, 11.08.2010 si respectiv 21.10.2010, organizate în baza Legii nr. 52/2003 privind transparenta decizionala în administraţia publica, cu modificările si completările ulterioare, concretizate în procesele verbale întocmite cu aceste ocazii;

Având in vedere prevederile Legii nr. 422/2001 privind protejarea monumentelor istorice, republicata, cu modificările si completările ulterioare;


Având în vedere prevederile Regulamentului General de Urbanism, aprobat prin Hotărârea Guvernului nr. 525/1996 republicată, cu modificările ulterioare;

Având în vedere prevederile Regulamentului de organizare si funcţionare a parcărilor publice de reşedinţă aflate pe raza Municipiului Sighisoara, aprobat prin art. 1 din Hotărârea Consiliului Local nr. 117/24.06.2010;

Având în vedere prevederile Regulamentului de funcţionare a parcărilor cu plată concesionate pe raza Municipiului Sighişoara, aprobat prin art. 1 din Hotărârea Consiliului Local nr. 74/24.04.2008;
              Având in vedere Raportul de specialitate al Arhitectului Sef, prin care se propune aprobarea Regulamentului de parcare, acces si trafic in Cetatea medievala Sighisoara – Zona protejata cu valoare mondiala, îndeplinindu-se prevederile legale;

Având în vedere avizele favorabile ale Comisiei  pentru organizare şi dezvoltare urbanistică, ale Comisiei  pentru servicii publice, comerţ, agricultură şi turism, ale Comisiei pentru activităţi ştiinţifice, învăţământ, sănătate, cultură, protecţie socială, ale Comisie pentru administraţie publică locală, juridică, apărarea ordinii publice şi ale Comisiei de relaţii externe; Ţinând cont de avizul negativ al Comisiei pentru studii şi prognoze economico-sociale, buget, finanţe, administrarea

domeniului public şi privat al municipiului ;


In baza art.36  alin.(2) lit “c” si “d” , alin. (6) lit. “a”, punctul 10 si alin. (9), art. 45, alin. (3) si art. 115, alin. (1), lit. “b” din Legea 215/2001, Legea Administratiei Publice Locale, republicata, cu modificarile si completarile ulterioare;


H O T A R A S T E:

Art.1. Se aproba Regulamentul de parcare, acces si trafic in Cetatea Medievala Sighisoara – zona protejata cu valoare mondiala, conform anexei nr. 1, care face parte integranta din prezenta.

Art.2. Dispoziţiile Regulamentului menţionat la art. 1 se completează cu prevederile Regulamentului de organizare si functionare a parcarilor publice de resedinta aflate pe raza Municipiului Sighisoara, aprobat prin art. 1 din Hotararea Consiliului Local nr. 117/24.06.2010, in masura in care nu contravin prevederilor acestuia.
Art.3. La data intrării în vigoare a Regulamentului menţionat la art. 1, prevederile din Regulamentul de funcţionare a parcărilor cu plata concesionate pe raza Municipiului Sighişoara, aprobat prin art. 1 din Hotărârea Consiliului Local nr. 74/24.04.2008, contrare prevederilor acestuia îsi încetează valabilitatea.
Art.4. Primarul Municipiului Sighişoara si aparatul de specialitate al acestuia se încredinţează cu ducerea la îndeplinire a prevederilor prezentei.

PRESEDINTE DE SEDINTA, 






Marcel-Cosmin Urian










Contrasemneaza:






             


Secretarul municipiului,










Anca Fleşariu

(Prezenta hotărâre s-a adoptat cu unanimitate de voturi )

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia ad-rea patrimoniului ;

1 ex. Arhitect şef

9 ex.FA/FM

